PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. vaidas.mazuronis@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________

Prienų rajono savivaldybės tarybai

SPRENDIMO „DĖL PRIENŲ MIESTO BENDROJO PLANO KOREGAVIMO PATVIRTINIMO“ PROJEKTO AIŠKINAMASIS RAŠTAS

Parengto sprendimo projekto tikslai ir uždaviniai:

Patvirtinti Prienų miesto bendrojo plano, patvirtinto Prienų rajono savivaldybės tarybos 2010 m. sausio 28 d. sprendimu Nr. T3-24 „Dėl Prienų miesto bendrojo plano patvirtinimo“, koregavimą (parengtą keičiant Prienų miesto bendrojo plano koregavimą, patvirtintą Prienų rajono savivaldybės tarybos 2020 m. gegužės 28 d. sprendimu Nr. T3-158 „Dėl Prienų miesto teritorijos bendrojo plano koregavimo patvirtinimo“ (toliau – Prienų miesto bendrojo plano koregavimas).

Siūlomos teisinio reguliavimo nuostatos:

Vadovaujantis Lietuvos Respublikos teritorijų planavimo įstatymo nuostatomis, Kompleksinio teritorijų planavimo dokumentų rengimo taisyklėmis, patvirtintomis Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, buvo priimtas Prienų rajono savivaldybės administracijos direktoriaus 2024 m. sausio 17 d. įsakymas Nr. A3-26 „Dėl Prienų miesto bendrojo plano koregavimo“ ir parengtas Prienų miesto bendrojo plano koregavimas.

Laukiami rezultatai:

Patvirtinus Prienų miesto bendrojo plano koregavimą, bus pakoreguoti Prienų miesto bendrojo plano, patvirtinto Prienų rajono savivaldybės tarybos 2010 m. sausio 28 d. sprendimu Nr. T3-24 „Dėl Prienų miesto bendrojo plano patvirtinimo“, koregavimo, keičiant Prienų miesto bendrojo plano koregavimą, patvirtintą Prienų rajono savivaldybės tarybos 2020 m. gegužės 28 d. sprendimu Nr. T3-158 „Dėl Prienų miesto teritorijos bendrojo plano koregavimo patvirtinimo“, Prienų miesto teritorijos dalių sprendiniai:

1) koreguojant ir papildant teritorijos naudojimo privalomuosius reikalavimus kitais, neprieštaraujančiais planavimo tikslams ir uždaviniams, nustatytiems galiojančiame bendrajame plane;

2) suformuojant planavimo lygmenį atitinkančias teritorijos funkcinio ir erdvinio vystymo kryptis, optimizuojant planuojamos teritorijos urbanistinę struktūrą, socialinę ir inžinerinę infrastruktūrą koreguojamose teritorijose.

Kiti sprendimui priimti reikalingi pagrindimai, skaičiavimai ar paaiškinimai:

Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatuose, patvirtintuose Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“, nustatyta tvarka atliktos viešinimo procedūros.

Lėšų poreikis (jeigu sprendimui įgyvendinti reikalingos lėšos):

Prienų miesto bendrojo plano koregavimas atliktas viešųjų pirkimų vykdymo procedūrų tvarka apklausos būdu nustačius paslaugos teikėją. Darbai vykdyti savivaldybės biudžeto lėšomis. Sudaryta 2024-03-12 Prienų miesto teritorijos bendrojo plano koregavimo paslaugų sutartis (paslaugų kaina 12100 Eur).

Lyginamasis variantas:

Nepridedamas.

Skyriaus vedėjas Vaidas Mazuronis